બહુચરાજી અને ચાણસ્મા પંથકમાં ચાલુ સાલે નહીવત વરસાદને કારણે સુકા દુષ્કાળના ડાકલા વાગી રહ્યા છે. આ વિસ્તારનો ખેડુત ચોમાસુ અને રવિપાકની સિંચાઈ માટે નર્મદા કેનાલમાંથી પાણી આપવા માગણી કરી રહ્યો હોવા છતાં હજુ સુધી આ વિસ્તારની મોટાભાગની માઈનોર કેનાલો સુધી પાણી પહોંચ્યું નથી. સરકારે એકાદ સપ્તાહ પહેલાં મુખ્ય કેનાલમાંથી પાણી છોડવાની જાહેરાત કરી હતી. પરંતુ ખેડુતોના ખેતર સુધી પાણી પહોંચે તે પહેલાં ગઈકાલથી પાણી પુરવઠો બંધ કરી દેવામાં આવતા આ પંથકના ખેડુતોના તંત્ર પ્રત્યે લાલઘુમ છે અને સત્વરે પાણી છોડવામાં ન આવે તો ખેડુતો દ્વારા સરકાર સામે બાંયો ચડાવી ઉગ્ર લડત આપવામાં મૂડમાં છે.